"Maniacul de pe Volga" și-a primit pedeapsa definitivă. Cum își tortura victimele
- Georgiana Dragomir
- 22 martie 2024, 14:02
Criminalul în serie rus cunoscut sub numele de "maniacul de pe Volga" a fost condamnat la închisoare pe viață pentru uciderea a 31 de femei. El și-a primit pedeapsa, joi, 21 martie. Radik Tagirov a ajuns în în 2020, fiind suspectat de mai multe crime.
"Maniacul de pe Volga", condamnat pe viață. A ucis 34 de femei
Crimele au fost comise în 2011 și 2012, în 15 orașe din regiunea Tatarstan situată la aproximativ 730 km est de Moscova, relatează The Independent.
Anchetatorii spun că Tagirov se dădea drept asistent social, electrician sau instalator. În felul acesta, maniacul reușea să intre în casele femeilor singure și, de regulă, în vârstă, le ucidea prin strangulare și le fura banii și obiectele de valoare. Tagirov era lăcătuș și înainte a mai făcut închisoare pentru furturi mărunte.
Tribunalul din orașul Kazan l-a condamnat de mai multe tentative de omor, precum și de atacuri asupra a încă 34 de femei în vârstă. Poliția l-a căutat ani de zile și a oferit o recompensă de trei milioane de ruble (echivalentul a aproximativ 28.000 de euro) pentru informațiile care au dus în final la arestarea lui, notează sursa citată.
Criminalul Tagirov, comparat cu polițistul siberian Mihail Popkov
Tagirov este considerat acum unul dintre cei mai periculoși criminali în serie din Rusia. El a fost comparat cu polițistul siberian Mihail Popkov. El a fost condamnat pentru 78 de crime comise între 1992 și 2007. A violat și ucis femei cu toporul după ce le invita la plimbare. "Ucigașul cu tabla de șah" Alexander Pichushkin a fost condamnat la închisoare pe viață în 2007 pentru 48 de crime. El a spus că vrea să omoare o persoană pentru fiecare dintre cele 64 de pătrate de pe tabla de șah.
Potrivit specialiștilor în psihologie judiciară, un criminal în serie este persoana care comite mai multe infracțiuni de omor, după același tipar, vizând aceleași victime, utilizând aceleași metode.